Flavbeka kukolo

La Flavbeka kukolo, Coccyzus americanus, estas specio de la kukoledoj, familio de la ordo de birdoj, nome Cuculiformes, kiuj inkludas ankaŭ la Geococcyx, la aniojn, kaj la centropojn.

 Aspekto 
eta|maldekstre|200ra|
Plenkreskuloj havas longan brunan supre kaj gradite nigroblankan sube voston kaj nigran kurvitan bekon kun flavo ĉefe en la suba makzelo. La kapo kaj supraj partoj estas brunaj kaj la subaj partoj estas blankaj. Estas flava ringo ĉirkaŭ ĉiu okulo. Dumfluge ĝi montras cinamonkoloran makulon meze de ĉiu flugilo. Junuloj estas similaj sed la nigro en subvosto estas griza.

 Disvastiĝo kaj kutimaro 
La reprodukta habitato estas en la bordoj de deciduaj arbaraj areoj tra Nordameriko el suda Kanado al Meksiko. Ili konstruas neston kiel febla platformo el etaj bastonetoj sur horizontala branĉo en malalta arbo aŭ arbustejo el 1 ĝis 4 metrojn supergrunde. Ili foje demetas ovojn en la nestoj de aliaj birdoj (plej ofte de la proksima parenco Nigrabeka kukolo), sed ili ne nepre estas nestoparazitoj de aliaj birdoj kiel la Komuna kukolo de Eŭrazio.

La 3-4 ovoj estos kovataj dum 14 tagoj aŭ malpli. La idoj kapablas grimpi lerte ĉirkaŭ post 7-9 tagoj. Ĉirkaŭ samtempe, la flugiloj de la idoj fromiĝas el ties ingoj kaj ili kapablas ekflugi. La tutan tempon el eloviĝo ĝis elnestiĝo estas nur ĉirkaŭ 17 tagoj.

maldekstra|200ra|eta|Komparo de Nigrabeka kukolo kaj Flavbeka kukolo
eta|maldekstra|150ra|ovoj de Coccyzus americanus - Muzeo de Tuluzo
Tiuj birdoj estas migrantaj al Centrameriko kaj tiom suden kiom ĝis norda Argentino. Tiu birdo estas rara vaganto al okcidenta Eŭropo. Tiuj birdoj manĝas en densaj arbustejoj aŭ arboj. Ili manĝas ĉefe insektojn ĉefe dumfluge, ĉefe raŭpojn, sed ankaŭ kelkajn cikadojn, lacertojn, ovojn de aliaj birdoj kaj berojn.

Tiu birdo havas diversajn alvokojn; la plej komuna estas rapida ka ka ka ka ka ku ku ku.

 Aliaj 
Oftaj ordinaraj nomoj por tiu specio en Suda Usono estas Pluvokorvo kaj Ŝtormokorvo. Tiuj rilatas la kutimon de la specio pli insiste alvoki en varmaj tagoj, do ofte antaŭsentante fulmotondrojn.

 Okcidenta raso de la Flavbeka kukolo 
Estis kreskanta polemiko rilate la taksonomian statuson de la okcidenta raso kaj pri ĉu ĝi estas diferenca el tiuj birdoj oriente. Tiu demando estas signifa por la konserva statuso de tiu specio okcidente, kie ĝi malpliiĝis al eta parto de sia loĝantaro de antaŭ unu jarcentohttp://bss.sfsu.edu/holzman/courses/Fall%2003%20project/WYBCuckoo1.htm. Populacioj de tiu specio en okcidenta Nordameriko estas en danĝera malpliiĝo. Ĝi jam malaperis el la Brita Kolumbio, Vaŝingtono kaj Oregono dum la unua duono de la 20-a jarcento. Ankaŭ orientaj populacioj malpliiĝis, sed ne tiom draste.

 Referencoj 

 Literaturo 
  Ne Minacata
 John K. Terres (1980), Audubon Society Encyclopedia of North American Birds, Knopf, ISBN 0-394-46651-9
 David Gaines, Review of the Status of the Yellow-Billed Cuckoo in California: Sacramento Valley Populations, The Condor, Vol. 76, No. 2 (Somero, 1974), pp. 204–209
 Laymon, S.A., kaj M.D. Halterman. 1987. Can the western subspecies of Yellow-billed Cuckoo be saved from extinction? Western Birds 18:19-25.

 Eksteraj ligiloj 

 USGS 
 Universitato Cornell—Ĉio pri Birdoj
 Natchez Natursciencisto
 Birdoj kaj Birdumo en Suda Dakoto
 Centro pri Biologia Diverseco 
 PRBO OKcidenta Raso 

Kategorio:Nestoparazitoj
Kategorio:Kukoloformaj
Kategorio:Birdoj de Ameriko